Racoulotans nos (tchanson)

Racoulotans nos (Raculotons-nous), c' est ene rilomêye tchanson e walon da Djåke Bietrand.

 Tinme 
C' est ene tchanson sol fén do waeyén-tins et l' arivêye di l' ivier. 

Les djonnes maryîs è profitèt po s' ratcheturer å coulot do feu, après awè grawyî l' feu po k' i rprinde.

Mins, tot s' reschandixhant (et s' ratchoftant), i pinsnut ås målureus ki n' ont motoit pont d' tchåfaedje.

 Muzike 
Elle est tchantêye sol timbe d' ene tchanson e francès lomêye « Courrier du printemps » da Léon Galoppe d’Onquaire (1805-1859) et Louis Abadie (1814-1859).

Cisse-ciale diswalpêye dedja li tinme d’ ene såjhon k’ endè va, mins cial, c’ est l’ ivier eyet c’ est l’ prétins k’ arive.
L' hiver s'en va ! Déjà sur la collineJe viens de voir la pervenche fleurir
L'oiseau s'éveille au buisson d'aubépineLa neige fond au souffle du zéphyr.
...
Resploe
Bonjour, hirondelle,Courrier du printemps
Vole, et sur ton aile, porte,Porte le beau temps.Xavier Bernier, Chansonniers en goguette et mélodies baladeuses; La fabrique des chansons au temps de Jacques Bergrand, Coleccion Memwere walone, , SLLW, Lidje 2019, ISBN 978-2-930505-27-5, p. 77-78. Cåzaedje (prumî coplet et resploe) 
I.L' esté est evoye ! Ås tcholeurs k' i nos dene,
A succedé les bijhes et les froeds vints.Sins î pinser, vo ns la sol fén d' l' otone.
On sint d' l' ivier erveni les mwais tins.Des ptits moxhons, les tchansons sont fineyes
C' est come on doû. Les leus sont dins les bos.I s' trifouynut didins les foyes djaeneyesMwaisse tecse: dins les feuilles jaunies, avou on halcrosse E prononcî so "foye » ; Bob Dechamps coridje tot candjant « dins » pa « didins », ey insi rwangnî on pî.
Rén k' d' î pinser, dj' frissone, et dj' a bén froed dins l' dos;Froed dins l' dos.

Resploe
Schoyoz l' feu, ZabeleVos djnos dlé mes djnos
Po vos tni tchôd cwand i djèle,Racoulotans nos ! (deus côps) 

 Meyeu redjårbaedje e rfondou 
Li redjårbaedje ki shût rixhoube les francijhas tot sayant di rtrover des rimaedjes. 

On î asprove eto di n' pont awè di prononcî halcrosse E. 

Li croejhete a ossu stî amidrêye, tot:
 metans les addjectifs djondreces al boune plaece.
 rissaetchant les dislouwaedjes powetikes nén ahåyants e walon («On sint d' l' ivier erveni les mwais tins» ki sereut dins l' croejhete walone ordinaire «On sint rveni les mwais tins d' l' ivier»).

L' esté est evoye et ses grossès tcholeurs.Asteure, vo rla les bijhes et les froeds vints.
Fåt-z î pinser, pol waeyén-tins, c' est l' eureDi laire l' ivier avoyî les mwais tins.
Des ptits moxhons, les tchansons sont fineyesC' est come on doû. Les leus sont dins les bos.
I strifouynut divins les foyes djaeneyes.Rén k' d' î pinser, dj' triyane, et dj' a bén froed dins l' dos;
Et dj' a bén froed dins l' dos…Froed dins l' dos.

Resploe
Schoyoz l' feu, ZabeleVos djnos dlé mes djnos
Po vos tni tchôd, nosse mamjhele,Racoulotans nos ! (deus côps)

 Coplets d' après 

II.
A! ç’ n’ est pus l’ tins k’ dins les prés d’ MårcineleSol vete waezon, el long do blanc rixhot,
Ki to coreus, co pus lesse k’ ene gazele,Et k’ dji t’ shuveu, sôtlant come on gadlot.
Si dj’ t’ atrapéve, c’ esteut on bon gros betchKi dj’ t’ aclapéve so t’ minwès si vermey.
Ç' n' est rén, Zabele, èm cour n’ est nén co setch;Nos rvierans co les fleurs et l’ verdeure et l’ solea.

III.
Vos sovnoz co di no perlinaedjeCwand a Djerpene, nos avans manké l’ trén?
Et k’ po rivni, dins l’ taeye, padzo l’ foyaedje,Dins l' mwaisse sicrijhaedje, «dins l' taeye, dzo l' vert fouyaedje»Nos stans dmorés pierdous disk’ å matén.
Ké niût, Zabele al frexheur, al rozêye!Et dire portant, k' nos n’ avans nén yeu froed.
C’ esteut l’ bon tins; ådjourdu c’ est l’ djalêyeKi nos tént garlotant alintoû do tocoe.

IV.
A gros ploumions, la l’ nive ki tchait et vole,Patocosté, s’ estind come on blanc drap.mwaisse copeye: «come on drap blanc»
Disca m’ vidju, tot trisse didins s’ gayole,Ki n’ fwait pus tchîp, ca il a rovyî s’ tchant.mwaisse copeye: «N' fwait pus tchîp-tchîp, il a roubliyî s' tchant».
A! Dji vôreu ki dins totes les wåmiresLes målureus årént d’ cwè s’ ertchåfer
Et k’ e bevant, didins leus chopes di bireA plin goyî, tertos, i pôrént repeter.


 (p. 151) Modêye rimetowe e sistinme Feller pa Jules Vandereuse

 Sourdants 

Categoreye:Tchansons e walon